Document ID: 32013R0212

REGOLAMENT TAL-KUMMISSJONI (UE) Nru 212/2013
tal-11 ta’ Marzu 2013
li jissostitwixxi l-Anness I tar-Regolament (KE) Nru 396/2005 tal-Parlament Ewropew u tal-Kunsill fir-rigward ta’ żidiet u modifikazzjonijiet dwar il-prodotti koperti b’dak l-Anness
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 396/2005 tal-Parlament Ewropew u tal-Kunsill tat-23 ta’ Frar 2005 dwar il-livelli massimi ta’ residwu ta’ pestiċidi fi jew fuq l-ikel u l-għalf li joriġina mill-pjanti u annimali, u jemenda d-Direttiva tal-Kunsill 91/414/KEE (1), u b’mod partikolari l-Artikolu 4 tiegħu,
Billi:
(1)
Numru ta’ Stati Membri talbu l-modifiki u ż-żidiet fl-Anness I tar-Regolament (KE) Nru 396/2005, fil-kolonna “Eżempji ta’ varjetajiet li jiġu minn xulxin jew prodotti oħra li għalihom japplika l-istess MRL”.
(2)
Dawn il-modifiki huma meħtieġa biex jiġu inklużi fl-Anness I tar-Regolament (KE) Nru 396/2005 il-frott, il-ħxejjex u ċ-ċereali l-ġodda li saru disponibbli fis-swieq tal-Istati Membri.
(3)
Huwa xieraq li jiżdiedu l-frott, il-ħxejjex, iċ-ċereali u l-prodotti mill-annimali li ġejjin: Buddha’s hand, tangor, tamal aħmar/tamal Ċiniż/żinżel Ċiniż, tayberries, longan, langsat, salak, crosne, lappa li tittiekel, basal ieħor tal-basla, basal ieħor aħdar, antroewa/brunġiel abjad, sopropo/bettieħ morr,angled luffa/teroi, snake gourd, lauki, chayote, qara’ (varjetà mwaħħra), qamħirrun żgħir, mung bean sprouts, alfalfa sprouts, weraq taċ-ċikwejra salvaġġa, weraq tal-ġidra, weraq tal-pjanta Tajer, bitterblad, bitawiri, malabar nightshade, weraq tal-banana, kampanella/konvolvulu Ċiniż/konvolvulu tal-ilma/spinaċi tal-ilma/kangkung, silla tal-ilma, mimoża tal-ilma, ċilantro/stinking/kosbor twil/stink weed, weraq tat-tursin tuberuż, ħabaq sagru, ħabaq ħelu, ħabaq bis-suf, lemon grass, ombrellini, werqa tal-betel salvaġġa, weraq tal-kàri, fjura tal-banana, fażola tal-gwar, fażola tas-sojja friska, ross Indjan/salvaġġ, weraq u zkuk tal-fiddloqom, climbing wattle, fungus mycelium, purple viper’s bugloss/Canary flower, millieġ Afrikan, millieġ perla, skalora, bżar aħdar, ċerv u għasel tax-xehda.
(4)
Għall-konsistenza jixraq li l-kaċċa salvaġġa titressaq mill-kategorija “Annimali oħra tar-razzett” għal dik “Prodotti minn annimali terrestri oħra”, u l-fjuri li jittieklu mill-kategorija “oħrajn” għall-kategorija li tirrappreżenta eżempju ta’ għelejjel.
(5)
Sabiex jiġu applikati aħjar ir-regoli dwar in-nomenklatura internazzjonali tassonomika huwa xieraq li jiġu adattati l-ismijiet Latini għal pistaċċi, tuffieħ, ċiras, frawli, dewberries, blueberries, larinġ tal-qsari (kumquats), patata, jamm, pitravi, okra, brokkoli, kaboċċa bir-ras, kaboċċa Ċiniża, kale, kohlrabi, scarole, rukola, weraq u nebbieta tal-Brassica, weraq tal-pitravi, witloof, weraq tal-karfus, ħabaq, qlub tal-palm, sorgu, żrieragħ tal-kafè, petali tal-ward, fjuri tal-ġiżimin, xkomp (linden), weraq tar-Rooibos, xibt, bżar tas-Sichuan, kannella, żagħfran tal-Indja, zokkor tal-pitravi u banana.
(6)
B’kunsiderazzjoni tat-talbiet mill-partijiet interessati u l-korpi tal-infurzar u fid-dawl tal-forma ta’ kif joħorġu l-prodotti fis-swieq, għandhom isiru xi emendi fir-rigward tal-partijiet tal-prodotti li għalihom japplikaw l-MRLs.
(7)
Ikun xieraq li t-tali emendi jiġu stipulati rigward tè, żrieragħ tal-kakaw, ħops, ġdur u prodotti li joriġinaw mill-animali.
(8)
Fl-interess taċ-ċarezza, jixraq li jinbidel l-Anness I tar-Regolament (KE) Nru 396/2005.
(9)
Ir-Regolament (KE) Nru 396/2005 għandu għaldaqstant jiġi emendat skont dan.
(10)
Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali u la l-Parlament Ewropew u lanqas il-Kunsill ma opponewhom,
ADOTTAT DAN IR-REGOLAMENT:
Artikolu 1
L-Anness I tar-Regolament (KE) Nru 396/2005 huwa sostitwit mit-test fl-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fl-għoxrin jum mill-pubblikazzjoni tiegħu f’Il-Ġurnal Uffiċjali tal-Unjoni Ewropea.
Magħmul fi Brussell, il-11 ta’ Marzu 2013.

Labels: 0
17
6